Dienvidsendviču salas

Dienvidsendviču salas () ir neapdzīvotu vulkānisku salu arhipelāgs Atlantijas okeāna dienvidos. Izvietojies ap  uz dienvidaustrumiem no Dienviddžordžijas salas un stiepjas  garumā dienvidu virzienā gar Skotijas jūras austrumu malu. Arhipelāgs sastāv no 11 galvenajām salām, kas lielākoties ir aktīvi vulkāni; augstākais no tiem ir Belindas kalns Montagjū salā, kas paceļas līdz  vjl. Administratīvi salas ietilpst Apvienotās Karalistes valdījumā Dienviddžordžijā un Dienvidsendviču Salās.

 Vēsture 
Arhipelāga astoņas vidējās un dienviddaļas salas 1775. gadā atklāja britu jūrasbraucēja Džeimsa Kuka ekspedīcija, pie kam trīs dienvidu salas tika atzīmētas kopā. Jaunatklās salas tika kopīgi nosauktas par Sendviča Zemi par godu Britu Admiralitātes pirmajam lordam, Džonam Montagjū, 4. grāfam Sendvičam. Vēlākos gados nosaukumam tika pievienots apzīmējums «Dienvidu», lai arhipelāgu atšķirtu no Sendviča salām Klusajā okeānā, kā kādu laiku sauca Havaju salas.

Arhipelāga trīs ziemeļu salas 1819. gadā atklāja Krievijas Impērijas ekspedīcija jūrasbraucēja Fabiāna fon Belinshauzena vadībā, kas arī precizēja pārējo salu atrašanās vietu un atsevišķo statusu.

Lielbritānija formāli anektēja Dienvidsendviču salas 1908. gadā un kopā ar pārējām teritorijām Antarktikā iekļāva tās Folklenda salu atkarīgajās teritorijās.

1938. gadā Argentīna pasludināja savas pretenzijas uz arhipelāgu un kopā ar citām zemēm Subantarktikā un Antarktikā iekļāva to Tjerras del Fuego provincē. No 1955. gada janvāra līdz 1956. gada sākumam Tules salā darbojās argentīniešu vasaras polārstacija Tenjente Eskivela, bet no 1976. gada līdz 1982. gadam — vissezonas stacija Korveta Urugvaja.

 Daba 
Arhipelāgs ir zemūdens Skotijas grēdas viena no virsūdens daļām un stiepjas gar Dienvidsendviču dziļvagu. Salas veidotas no salīdzinoši jauniem vulkāniskajiem iežiem. Daudzās salās ir aktīvi vulkāni. Arhipelāgs atrodas uz dienvidiem no Antarktiskās konverģences un tajās valda subantarktisks klimats. Daļu salu platības klāj pastāvīga sniega un ledus sega. Laikapstākļi vējaini, bieži apmākušies ar nokrišņiem. Vidējā temperatūra cauru gadu ap 0° C. Augu valsti pārstāv galvenokārt ķērpji un sūnas. Salās vairākas roņu un putnu kolonijas.

 Salas Platība km² Traversē salas Zavodovska sala 25 Ļeskova sala0,3 Visokija 35 Kendlmasas salas Kendlmasa 14 Vindikeišena 5 Centrālās salas Sondersa sala 40 Montagjū sala 110 Bristola sala 46 Dienvidu Tule Belinshauzena sala 1 Kuka sala 20 Tules sala 14 Dienvidsendviču salas 310 A Dažkārt iekļautas Traversē salu grupā.

 Atsauces 

 Ārējās saites 

 South Sandwich Islands, southern Atlantic Ocean
 Arnoldo Canelini. Islas Sandwich del Sur
 National Geographic. Icy Underworld (fotogrāfijas)


Kategorija:Dienviddžordžija un Dienvidsendviču salas
Kategorija:Atlantijas okeāna salas
Kategorija:Dienvidu okeāna salas
Kategorija:Subantarktiskās salas
Kategorija:Skotijas jūra